אלישע בנאי

אלישע בנאי (נולד ב-18 בנובמבר 1988) הוא זמר, מוזיקאי, פזמונאי, מלחין, מעבד מוזיקלי ושחקן ישראלי.

ביוגרפיה
בנאי נולד, גדל והתחנך בתל אביב. נצר למשפחת בנאי: הוא בנו של הזמר וסולן להקת משינה יובל בנאי ושל השחקנית אורלי זילברשץ. האח הבכור של עמליה, סופי ואהרן. נכדו של השחקן והזמר חתן פרס ישראל יוסי בנאי.

קריירה 
בשנת 2006 הצטרף אלישע להרכב הפאנק רוקנרול "got no shame" שבו היה חבר במשך 4 שנים, הלהקה הוציאה אלבום אולפן בשם "Hometown Underground" ואף עשו סיבובי הופעות בארצות הברית. בשנת 2010 יצא אלישע לסיבוב הופעות עם להקת "got no shame" בקליפורניה. כאשר חזר לארץ עם חומרים השמיע אותם למתי גלעד והם התחילו לנגן, לכתוב, לעבד את השירים התחילו להופיע וקראו לעצמם "אלישע בנאי וארבעים השודדים". באפריל 2010 אלישע בנאי וארבעים השודדים הוציאו את הסינגל הראשון שלהם, הנקרא "ברצלונה". רק כשנתיים לאחר מכן יצא אלבום הבכורה ואיתו סינגלים כמו "כמו כולם" "הכל נשרף" ו"סן דייגו". בשנת 2014 הוציאו את אלבומם השני "מהירות האור" בהפקתו של פיטר רוט. מאלבום זה הם הוציאו סינגלים כמו "נוגה מחפשת צדק" ו"איינשטיין". בינואר 2019 הוציאו את הסינגל הראשון "לב רעב" מתוך אלבומם השלישי "סמטת לאן". במרץ 2019 הוציאה הלהקה, בשיתוף עם גידי גוב, את הסינגל השני "גיבורה" מתוך אלבומם השלישי "סמטת לאן", שיצא ב-12 במאי באותה השנה. בינואר 2020 הוציא אלישע EP תחת השם "מרקו פולו" ובו הסינגל "רכבת שדים". בפברואר 2022 הוציא אלישע מיני אלבום בשם "ממשיך לרדוף אחרי החלומות" תחת שמו, בפעם הראשונה ללא ארבעים השודדים שמתוכו יצא סינגל כפול, "ממשיך לרדוף אחרי החלומות" + "איש זאב" עם קליפ שביימה אחותו של אלישע, הבמאית עמליה זילברשץ בנאי. הסינגל השני שיצא הוא "שביל אופניים" עם קליפ בהשתתפות השחקנים תום אבני ליר כץ ודב נבון.

בשנת 2021 השתתף וזכה בעונת ה-VIP של תוכנית המציאות MKR המטבח המנצח, בה התחרה בבישול ביחד עם אמו אורלי. בינואר 2022 נבחר להיות הפרזנטור של חברת האופנה קסטרו לשנת 2022.

דיסקוגרפיה 
 2010 - Got No Shame - Homtown Underground
 2012 - אלישע בנאי וארבעים השודדים
 2014 - אלישע בנאי וארבעים השודדים - מהירות האור
 2019 - אלישע בנאי וארבעים השודדים - סמטת לאן
 2020 - מרקו פולו
 2022 - אלישע בנאי - ממשיך לרדוף אחרי החלומות

קולנוע 
 2015 - "תפוחים מן המדבר" בתפקיד דובי (מועמד לפרס שחקן המשנה הטוב ביותר בפרסי אופיר)
 2019 - "המחשמלים" בתפקיד יותם
 2021 - "אחד בלב" בתפקיד מיכאל
 2021 - "תמונת הניצחון" בתפקיד אליקים
 2022 - "עצבני ומהיר: הסיפור של פאסט מיוזיק והפטיפון" סרט דוקו

טלוויזיה 
 2013 - "מקימי" בתפקיד ברנר (HOT3).
 2016 - "יום האם" עונה 2, בתפקיד אורח כ"זוביק" (קשת)
 2016 - "בלתי הפיך" עונה 2, בתפקיד חזי (רשת).
 2016 - "תאג"ד", בתפקיד רועי (Yes).
 2017 - "פולמון" בתפקיד אורן (HOT בידור ישראלי).
 2017 - "נבסו" בתפקיד גלעד (רשת).
 2018 - "שבט צוצלת" עונה שלישית בתפקיד נריה (YES)
 2019 - "נחמה" בתפקיד אורח כדוידי (HOT)
 2022 - "אינפיניטי" בתפקיד אסף
 2023 - "שישה אפסים" בתפקיד אדם (כאן 11)
 2024 - ״8200״ - בתפקיד אמיר

מוזיקה לטלוויזיה 
 2015 - "אלישע" שיר פתיחה.
 2017 - "פולמון" שיר נושא.
 2017 - ג'ינגל פרסומת לסמינר הקיבוצים.
 2020 - ג'ינגל פרסומת לפרטנר.

קישורים חיצוניים 

 
 
 
 
 
 
 
 
 בן שלו, אלישע בנאי עדיין חולם על טור הופעות באצטדיונים, באתר הארץ, 30 במאי 2019

הערות שוליים

זמרים ישראלים
זמרים השרים בעברית
פזמונאים ישראלים
מלחינים ישראלים
גיטריסטים ישראלים
זמרי רוק ישראלים
זמרי פופ ישראלים
אלישע
מוזיקאים ישראלים
שחקני קולנוע וטלוויזיה ישראלים
שחקני תיאטרון ישראלים
זוכי MKR המטבח המנצח
ישראלים שנולדו ב-1988